En bytur i Jomfru Ane Gade endte med slag i hovedet for en 24-årig mand fra Hobro.

En fest på Heidis Bierbar i Jomfru Ane Gade fik en brat afslutning for en 24-årig mand fra Hobro. En 30-årig mand fra Aalborg gav ham tre knytnæveslag i ansigtet. Nordjyllands Politi blev tilkaldt klokken 02.34. Den 24-årige blev kørt på sygehuset til undersøgelser, men det forlyder fra Nordjyllands Politi, at han ikke pådrog sig alvorlige skader. Den 30-årige kom i dentention. Søndag formiddag blev han afhørt.